ଭୁବନେଶ୍ୱର, ଅକ୍ଟୋବର ୨(ଲୋକାଲ ୱାୟାର): ଏକକ ବ୍ୟବହାର ଯୋଗ୍ୟ ପ୍ଲାଷ୍ଟିକ ନିଷେଧ ନିୟମ ଅକ୍ଟୋବର ୨ରୁ ସାରା ଦେଶରେ ଲାଗୁ ହୋଇଥିବାରୁ ଓଡ଼ିଶାର ଜଙ୍ଗଲ ଅଞ୍ଚଳରେ ବସବାସ କରୁଥିବା ଆଦିବାସୀମାନେ ବେଶ ଉତ୍ସାହିତ ଅଛନ୍ତି ।
ଏହି ନିଷେଧାଦେଶ ସେମାନଙ୍କ ଜୀବନରେ ପରିବର୍ତ୍ତନ ଆଣିବା ନେଇ ସେମାନେ ଆଶାବାଦୀ । କାରଣ ତାଳ, ଶାଳ ଓ ଶିିଆଳୀ ପତ୍ର ପ୍ଲାଷ୍ଟିକର ବିକଳ୍ପ ଭାବେ ଉଭା ହେବ ।
ଏହି ପତ୍ର ତିଆରି ସାମଗ୍ରୀର ଚାହିଦା ବଢ଼ିବ । ପତ୍ର ସଂଗ୍ରହ ଓ କପ୍ ଓ ପ୍ଲେଟ ତିଆରି କରି ଗୁଜୁରାଣ ମେଣ୍ଟାଉଥିବା ଆଦିବାସୀମାନେ ଏକକ ବ୍ୟବହାର ଯୋଗ୍ୟ ପ୍ଲାଷ୍ଟିକ ନିଷେଧ ଯୋଗୁ ଲାଭାନ୍ୱିତ ହେବେ ।
୪୦ ଲକ୍ଷ ଆଦିବାସୀଙ୍କ ପ୍ରମୁଖ ପେସା ହେଲା ପତ୍ର ତୋଳିବା ଓ ସେଗୁଡ଼ିକୁ ସିଲାଇ କରି କପ ଓ ପ୍ଲେଟ ପ୍ରସ୍ତୁତ କରିବା ।
ଏହି ନିଷେଧାଦେଶ ଆଦିବାସୀମାନଙ୍କ ଜୀବନରେ ଉନ୍ନତି ଆଣିବ ବୋଲି କହିଛନ୍ତି ଅଣକାଷ୍ଠ ଜଙ୍ଗଲଜାତ ଦ୍ରବ୍ୟ ଗବେଷକ ଚିତ୍ତରଂଜନ ପାଣି ।
ରାଜ୍ୟରେ ବାର୍ଷିକ ୧୫୦୦ କୋଟି ଟଙ୍କାର ପତ୍ର ତିଆରି କପ୍ ଓ ପ୍ଲେଟ ବ୍ୟବସାୟ ହୁଏ । ଏକକ ବ୍ୟବହାର ଯୋଗ୍ୟ ପ୍ଲାଷ୍ଟିକ ନିଷେଧ ନିୟମ ସଠିକ ରୂପାୟନ ହେଲେ ପତ୍ର ତିଆରି ସାମଗ୍ରୀର ଚାହିଦା ବୃଦ୍ଧି ପାଇବ ।
ଏକକ ବ୍ୟବହାର ଯୋଗ୍ୟ ପ୍ଲାଷ୍ଟିକ ନିଷେଧ ପୂର୍ବରୁ କେନ୍ଦୁଝର ଜିଲ୍ଲା ଜଙ୍ଗଲ ପାଖ ଗାଁର ବାସିନ୍ଦାମାନେ ଶାଳପତ୍ର ପ୍ଲେଟ ତିଆରି କରି ଆତ୍ମ ନିର୍ଭରଶୀଳ ହୋଇ ପାରିଛନ୍ତି ।
ଆଦିବାସୀ ଅଧ୍ୟୁଷିତ ଗ୍ରାମବାସୀମାନେ ପୂର୍ବରୁ ଜୀବିକା ପାଇଁ ଜଙ୍ଗଲ ଉପରେ ନିର୍ଭର କରୁଥିଲେ । ଏବେ ସହରରେ ପତ୍ର ପ୍ଲେଟର ଚାହିଦା ବଢ଼ିଥିବାରୁ ସେମାନେ ଏହାକୁ ନିଜର ପେସା କରିଛନ୍ତି ।
ପତ୍ର ପ୍ଲେଟ ସିଲାଇ ପାଇଁ ୨୦ ଲକ୍ଷ ଟଙ୍କା ବ୍ୟୟରେ ଏକ ପ୍ଲାଣ୍ଟ ସ୍ଥାପିତ ହୋଇଛି ବୋଲି କେନ୍ଦୁଝର ବନ ବିଭାଗ ଅଧିକାରୀମାନେ କହିଛନ୍ତି ।
ଆଦିବାସୀମାନଙ୍କ ସଶକ୍ତୀକରଣ ପାଇଁ ପରୀକ୍ଷାମୂଳକ ଭାବେ ଶାଳ ପତ୍ରରୁ ରୋଜଗାର ସୃଷ୍ଟି ଉଦ୍ୟମ ବେଶ ଫଳପ୍ରଦ ହୋଇଥିଲା । ଶାଳପତ୍ର ପାତ୍ର ଓ ଠୋଲାର ଚାହିଦା ବେଶ ବଢ଼ିଥିବାରୁ ଗ୍ରାମବାସୀ ବଜାର ଚାହିଦା ମେଣ୍ଟାଇ ପାରୁନାହାନ୍ତି ।
ପ୍ରକଳ୍ପର ଲକ୍ଷ୍ୟ ହେଲା ଜଙ୍ଗଲ ଉପରେ ମାନବୀୟ ହସ୍ତକ୍ଷେପ କମାଇବା ସହ ଜୈବ ବିଘଟନ ଅଯୋଗ୍ୟ ପ୍ଲାଷ୍ଟିକ ପ୍ଲେଟ ଓ ଠୋଲା ବ୍ୟବହାର କମାଇବା ।
ପ୍ଲାଷ୍ଟିକ ନିଷେଧାଦେଶ ସେମାନଙ୍କୁ ଅଧିକ ରୋଜଗାର ଯୋଗାଇବ ବୋଲି ଡିଏଫଓ ସନ୍ତୋଷ ଯୋଶୀ କହିଛନ୍ତି ।
ଭାରତର ଉତ୍ତର ଓ ଦକ୍ଷିଣ ଭାଗରେ ମୟୂରଭଞ୍ଜ ଜିଲ୍ଲା ବେତନଟୀରେ ତିଆରି ଶାଳ ଓ ଶିଆଳୀ ପତ୍ର ପ୍ଲେଟର ବେଶ ଚାହିଦା ରହିଛି ।
ଏହି ସବୁଜ ଜଙ୍ଗଲ ଘେରା ଅଞ୍ଚଳରେ ବାର୍ଷିକ ୪୦୦ କୋଟି ଟଙ୍କାର ପତ୍ର ସାମଗ୍ରୀ ବିକ୍ରିବଟା ହୋଇଥାଏ ବୋଲି ପାଣି କହିଛନ୍ତି ।
ଆମେ ଜୀବନଧାରଣ ପାଇଁ ସ୍ଥାନୀୟ ଅଞ୍ଚଳରେ ପତ୍ରରେ କପ୍ ଓ ପ୍ଲେଟ ତିଆରି କରି ବିକ୍ରି କରୁ ହେଲେ ସେଥିରୁ ଅଧିକ ଲାଭ ମିଳେ ନାହିଁ ପ୍ଲାଷ୍ଟିକ।
ନିଷେଧ ଆଇନ ଆମ ପାଇଁ ଆଶୀର୍ବାଦ ସାଜିବ ବୋଲି ଆଶା । କାରଣ ପତ୍ର ପ୍ଲେଟର ଚାହିଦା ବଢ଼ିବ ବୋଲି କହିଛନ୍ତି ଦେବଗଡ଼ ଜିଲ୍ଲାର ଆଦିବାସୀ ମହିଳା ନଳିନୀ ମହାକୁଡ଼ ।
ପତ୍ର ପ୍ଲେଟ ବଜାରରେ ଜିଏସଟି ଲାଗୁ ଯୋଗୁ ଏହା ପ୍ରଭାବିତ ହୋଇଥିଲା । ମଧ୍ୟସ୍ଥିମାନେ ୧୮ % ଜିଏସଟି ସ୍ଲାବ ରହିଛି ବୋଲି କହି ଆମ ସାମଗ୍ରୀର ଦାମ କମାଇ ଶୋଷଣ କରୁଛନ୍ତି ।
ପତ୍ର ସାମଗ୍ରୀରୁ ଜିଏସଟି ପ୍ରତ୍ୟାହୃତ ହୋଇଛି ବୋଲି ଆମେ ଶୁଣୁଛୁ । ହେଲେ ମଧ୍ୟସ୍ଥି ଏବେ ବି ଆମ ସାମଗ୍ରୀର ଦାମ କମାଇ ଲାଭ ପାଉଛି ବୋଲି ସେ କ୍ଷୋଭ ପ୍ରକାଶ କରିଛନ୍ତି ।
ଜଙ୍ଗଲ ବିଶ୍ଳେଷକମାନେ ଅନୁଭବ କରନ୍ତି ଯେ, ପତ୍ର ପ୍ଲେଟର ବଜାର ବଢ଼ିବା ସୁନିଶ୍ଚିତ ଓ ସରକାର ଗବେଷଣା ଓ ବିକାଶ ମାଧ୍ୟମରେ ସ୍ୱଳ୍ପ ବ୍ୟୟ ଯୁକ୍ତ ପ୍ରଯୁକ୍ତି ମାଧ୍ୟମରେ ଜଙ୍ଗଲରେ ନଷ୍ଟ ହୋଇ ଯାଉଥିବା ପତ୍ରର ସୁବିନିଯୋଗ ପାଇଁ ଗୁରୁତ୍ୱ ଦେବା ଉଚିତ ।
ଓଡ଼ିଶାର ଜଙ୍ଗଲଗୁଡ଼ିକ ଶୁଖିଲା ଓ ପର୍ଣ୍ଣମୋଚି ଶ୍ରେଣୀର । ଗଛରୁ ଝଡୁଥିବା ପତ୍ର ଯୋଗୁ ଜଙ୍ଗଲରେ ନିଆଁ ଲାଗେ । ଅବ୍ୟବହୃତ ପତ୍ରକୁ ଲାଭଜନକ ଉପାୟରେ ବ୍ୟବହାର କରି ଆୟର ସ୍ରୋତ ବଢ଼ି ପାରିବ ।
ପତ୍ର ପ୍ଲେଟର ଚାହିଦା ବଢ଼ିବା ଦ୍ୱାରା ଜଙ୍ଗଲ ଉପଯୋଗ ବଢ଼ିବ । ଜଙ୍ଗଲ ସାମଗ୍ରୀର ନିରନ୍ତର ଅମଳ ଦ୍ୱାରା ପତ୍ର ବ୍ୟବସାୟ କରୁଥିବା ଆଦିବାସୀ ଗୋଷ୍ଠୀଗୁଡ଼ିକ ଦୀର୍ଘସ୍ଥାୟୀ ଲାଭ ପାଇବେ ।
ବ୍ୟବସାୟୀଙ୍କ ଅଧିକାରର ସୁରକ୍ଷା ପାଇଁ ଶୋଷକ ବିପଣନ ବ୍ୟବସ୍ଥା ବନ୍ଦ କରିବାକୁ ଉଦ୍ୟମ ହେବା ଉଚିତ ବୋଲି ବିଶ୍ଳେଷକମାନେ କହିଛନ୍ତି ।
ଅଣକାଷ୍ଠ ଜଙ୍ଗଲଜାତ ସାମଗ୍ରୀ କ୍ଷେତ୍ରରେ କୌଣସି ପ୍ରତିବନ୍ଧକ ଜାରି ହୋଇ ନଥିବା ବେଳେ ଅନେକ ସମୟରେ ବନ କର୍ମଚାରୀ ପତ୍ର ପରିବହନ ବେଳେ ଆଦିବାସୀମାନଙ୍କୁ ବାଧା ଦେଉଛନ୍ତି ।
ତଳ ସ୍ତରର ଜଙ୍ଗଲ ବିଭାଗ କର୍ମୀ ଶାଳ ଓ ଶାଳିଆ ପତ୍ର ବ୍ୟବସାୟ ପାଇଁ ଟ୍ରାନଜିଟ ପରମିଟ ମାଗି ଆଦିବାସୀମାନଙ୍କୁ ହଇରାଣ ହରକତ କରୁଛନ୍ତି । ଉପରିସ୍ଥ ଅଧିକାରୀମାନେ ଏହା ଉପରେ ନଜର ରଖିବା ଉଚିତ ।
This site uses Akismet to reduce spam. Learn how your comment data is processed.
ପଛୁଆ ଅଞ୍ଚଳରେ ଚାଲୁଥିବା ଯୋଜନାର ଢାଞ୍ଚାଗତ ପରିବର୍ତ୍ତନର ଆବଶ୍ୟକତା (ଅଭିମତ)
ପଶ୍ଚିମ ଓଡ଼ିଶା ବିକାଶ ପରିଷଦ" ଗତ କିଛି ମାସ ହେବ ଅଧିକ କ୍ରିୟାଶୀଳ ହୋଇଥିବା ଖୁସିର ବିଷୟ, ମାତ୍ର ଏହାର ଢାଞ୍ଚାରେ ଅନେକ ପରିବର୍ତ୍ତନ ଓ ଆହୁରି କିଛି ପ୍ରଶାସନିକ ଆବଶ୍ୟକତା ରହିଛି ।
ଉତ୍କଳୀୟ ପରମ୍ପରାରେ ପରିପୁଷ୍ଟ ନୃତ୍ୟ ଓ ସଂସ୍କୃତିର ବିଭିନ୍ନ ଦିଗରେ ପ୍ରଚାର ଓ ପ୍ରସାର ନିମନ୍ତେ ନିଷ୍ଠାପର ଉଦ୍ୟମର ଆବଶ୍ୟକତା ରହିଛି ।
କେବଳ ରାଜ୍ୟ ଭିତରେ ନୁହେଁ ରାଜ୍ୟ ବାହାରେ ମଧ୍ୟ ଏହାର ପରିବ୍ୟାପ୍ତ ହେବା ଯାଞ୍ଚନୀୟ ।
କୋଭିଡ-୧୯ ନିୟନ୍ତ୍ରଣ ଓ ମୁକାବିଲାରେ ଦେଶର ଶୀର୍ଷ ଦୁଇଟି ରାଜ୍ୟ ମଧ୍ୟରେ ଥିବାରୁ କେନ୍ଦ୍ର ସରକାର ଓଡ଼ିଶାକୁ ପ୍ରଶଂସା କରିଛନ୍ତି ।
କୋଭିଡ-୧୯ ସଙ୍କଟକୁ ସଫଳ ଭାବେ ମୁକାବିଲା କରିଥିବା କେରଳ ଓ ଓଡ଼ିଶାକୁ ବିଶ୍ୱ ଅର୍ଥନୈତିକ ଫୋରମ ପ୍ରଶଂସା କରିଛି ।
ଶବହେବାକୁ ଭାବିଥିଲେ, ଏବେ ଶବକୁ ସାଥୀ କରିଛନ୍ତି ସାଥୀ ଋତୁରାଣୀ (ସ୍ୱତନ୍ତ୍ର)
ଏମିତି ଜଣେ ମହିଳା ହେଲେ ଋତୁରାଣୀ ସେନାପତି । ନିଜ ଘର ବାଲେଶ୍ୱର ହୋଇଥିଲେ ବି ରହୁଛନ୍ତି ପୁରୁଣା ଭୁବନେଶ୍ୱର ଅଞ୍ଚଳରେ ।
ଅନ୍ୟ ଝିଅମାନଙ୍କ ଭଳି ସେ ବି ସ୍ୱପ୍ନ ଦେଖିଥିଲେ । ବିବାହ କରିବେ, ସ୍ୱାମୀ, ପରିବାର, ପିଲାମାନଙ୍କ ସହ ସମୟ କାଟିବେ ।
ସଂଗ୍ରହାଳୟର ସମୃଦ୍ଧ ତାଳପତ୍ର ପାଣ୍ଡୁଲିପି ଗ୍ୟାଲେରିରେ ୨୭ଟି ବିଷୟରେ ୨୦ ହଜାରରୁ ଅଧିକ ପାଣ୍ଡୁଲିପି ସ୍ଥାନ ପାଇଛି ।
ସେହିପରି ପ୍ରତ୍ୱତତ୍ତ୍ୱ ବିଭାଗରେ ଖ୍ରୀଷ୍ଟପୂର୍ବ ତୃତୀୟ ଶତାବ୍ଦୀରୁ ଆରମ୍ଭ କରି ମଧ୍ୟଯୁଗ ଶେଷ ପର୍ଯ୍ୟନ୍ତ ବିଭିନ୍ନ ସମୟର ସ୍ଥାପତ୍ୟ ତିନିଟି ବିରାଟ ହଲରେ ପ୍ରଦର୍ଶିତ ହେଉଛି ।
କେହି କାହାକୁ ଦେଖା ନହୋଇପାରିଲେ କ'ଣ ହେଲା କିନ୍ତୁ ମେରି ଖ୍ରୀଷ୍ଟମାସ୍ କହିବାକୁ ଭୁଲି ନାହାନ୍ତି ।
ଖାସ୍ କରି ବଡ଼ଦିନ ପୂର୍ବରୁ ଆମ ଓଲିଉଡର ତାରକାମାନେ ପ୍ରଶଂସକଙ୍କୁ ମେରି ଖ୍ରୀଷ୍ଟମାସ୍ କହି ବଡ଼ଦିନର ଶୁଭେଚ୍ଛା ଓ ଶୁଭକାମନା ଜଣାଇଛନ୍ତି ।
